
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ

ΔΗΜΟΣ ΠΥΡΓΟΥ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

  
Από το πρακτικό της υπ’ αριθμ. 4ης (τακτικής) συνεδρίασης του Δημοτικού Συμβουλίου του Δήμου Πύργου.
Αριθμός απόφασης: 103/2011
ΘΕΜΑ: Επιλογή προσώπου εγνωσμένου κύρους και εμπειρίας ως συμπαραστάτη του δημότη και της επιχείρησης
    
Στον Πύργο και στο Δημοτικό Κατάστημα σήμερα στις 28 του μηνός Φεβρουαρίου, του έτους 2011, ημέρα Δευτέρα και ώρα. 18:00 μ.μ. το Δημοτικό Συμβούλιο Πύργου, συνήλθε σε τακτική συνεδρίαση, ύστερα από την με αριθμό πρωτ. 5085/24-02-2011 έγγραφη πρόσκληση του Προέδρου του κου Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν.3852/10 (ΦΕΚ Α΄87/07-06-2010).

Παρόντος και του Δημάρχου, κου Μάκη Παρασκευόπουλου, ο Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία,  δεδομένου ότι σε σύνολο 33  μελών βρέθηκαν παρόντα 31 και ονομαστικά οι κ.κ.:
	                ΠΑΡΟΝΤΕΣ
	                 ΑΠΟΝΤΕΣ

	1. Καννής Ευστάθιος – Πρόεδρος
	     1. Παναγόπουλος Ιωάννης

	2. Σκαρτσιάρης Πάνος – Αντιπρόεδρος
	     2. Γιαννακούλιας Θεόδωρος

	3. Τζουανόπουλος Δημήτριος – Γραμματέας 
	

	4. Καράμπελας Αντώνιος
	

	5. Παναγόπουλος Βασίλειος
	

	6. Αργυρόπουλος Ιωάννης του Γεωργίου
	

	7. Αριστειδόπουλος Χαράλαμπος
	

	8. Βαρελάς Ιωάννης
	     

	9. Θεοδωρέλος – Χαρίτος Γεώργιος
	

	10. Δημουλιάς Λεωνίδας
	

	11. Ζέκιος Λεωνίδας (Παρίστατο στη            

      συνεδρίαση μέχρι και το 3ο θέμα ΗΔ)
	

	12. Κοτσιλίμπας Γεώργιος (Παρίστατο στη    

      συνεδρίαση μέχρι και το 4ο θέμα ΗΔ)
	

	13. Τζίνη Διονυσία
	

	14. Κωνσταντόπουλος Σπυρίδων
	

	15. Φραγκαντώνης Παναγιώτης
	

	16. Μπίρμπας Κων/νος
	

	17. Αντωνέλος Δημήτριος (Παρίστατο στη

      συνεδρίαση μέχρι και το 4ο θέμα ΗΔ)
	

	18. Ανδρικόπουλος Φώτιος
	

	19. Ανδρικόπουλος Ανδρέας
	

	20. Αργυρόπουλος Ιωάννης του Παναγιώτη
      (Παρίστατο στη  συνεδρίαση μέχρι και το 
      8ο θέμα ΗΔ)
	

	21. Λιατσής Γαβριήλ – Επικεφαλής Μείζονος    

      Μειοψηφίας 
	

	22. Δημόπουλος Φώτιος
	

	23. Ανδριόλας Γεώργιος
	

	24. Σεϊντής Βασίλειος
	

	25. Κουρμπανάς Γεώργιος
	

	26. Ψάρρης Παναγιώτης (Προσήλθε στο 3ο 

      θέμα ΗΔ)
	

	27. Λιατσής Δημήτριος
	

	28. Γεράνιος Κων/νος
	

	29. Γιάνναρος Χρήστος – Επικεφαλής της 

      παράταξης «Λαϊκή Συσπείρωση»
	

	30. Καραμπέτσος Αθανάσιος (Παρίστατο στη

      συνεδρίαση μέχρι και το 8ο θέμα ΗΔ)
	

	31. Σεφερλής Ιωάννης – Επικεφαλής της 

      παράταξης «Ανταρσία στο Δήμο Πύργου»  

      (Παρίστατο στη συνεδρίαση μέχρι και το 8ο 

      θέμα ΗΔ)
	


   
Στη συνεδρίαση για την τήρηση των πρακτικών παρίστατο  η υπάλληλος του δήμου Π. Λιβέρη.

---------


Ακολούθως ο Πρόεδρος του Δημοτικού Συμβουλίου έθεσε υπόψη του Σώματος το 1ο θέμα της ημερήσιας διάταξης με τίτλο: Επιλογή προσώπου εγνωσμένου κύρους και εμπειρίας ως συμπαραστάτη του δημότη και της επιχείρησης.

Ενημερώνοντας τους Δημοτικούς Συμβούλους ο Πρόεδρος, κος Ευστάθιος Καννής, ανέφερε τα εξής: «Το άρθρο 77 του Ν.3852/2010 προβλέπει τη θέσπιση ενός νέου θεσμού,  του συμπαραστάτη του δημότη και της επιχείρησης. Στους δήμους άνω των 20.000 κατοίκων, με απόφαση του Δημοτικού Συμβουλίου, η οποία μάλιστα λαμβάνεται με μυστική ψηφοφορία και με πλειοψηφία των 2/3 του συνόλου των μελών του Συμβουλίου, επιλέγεται πρόσωπο εγνωσμένου κύρους και εμπειρίας, ως συμπαραστάτης του δημότη και της επιχείρησης. 

Σας αναφέρω, προς ενημέρωση, τις αρμοδιότητες του εν λόγω οργάνου όπως αυτές ορίζονται στις παραγράφους 3, 4 και 5 του προαναφερόμενου άρθρου.

3. Ο συμπαραστάτης υποστηρίζεται διοικητικά από τις υπηρεσίες του δήμου, δέχεται καταγγελίες άμεσα θιγόμενων πολιτών και επιχειρήσεων για κακοδιοίκηση των υπηρεσιών του δήμου, των νομικών του προσώπων και των επιχειρήσεών του και διαμεσολαβεί προκειμένου να επιλυθούν τα σχετικά προβλήματα, ενώ είναι υποχρεωμένος να απαντά εγγράφως ή ηλεκτρονικά εντός 30 ημερών στους ενδιαφερόμενους.

4. Η υποβολή καταγγελίας ή αναφοράς στο συμπαραστάτη του δημότη και της επιχείρησης δεν αναιρεί τη σχετική αρμοδιότητα του Συνηγόρου του Πολίτη ως ανεξάρτητης αρχής, ούτε τις αρμοδιότητες άλλων ελεγκτικών οργάνων και αρχών, καθώς και του ελεγκτή νομιμότητας.

5. Ο Συμπαραστάτης του δημότη και της επιχείρησης συντάσσει ετήσια έκθεση. Η ετήσια έκθεση παρουσιάζεται από τον ίδιο και συζητείται στην ειδική δημόσια συνεδρίαση του δημοτικού συμβουλίου για τον απολογισμό της δημοτικής αρχής κατά τις διατάξεις του άρθρου 217 του κώδικα δήμων και κοινοτήτων, εντός 30 ημερών από την υποβολή της. Ο συμπαραστάτης μπορεί επίσης να προβαίνει στην διατύπωση προτάσεων βελτίωσης της δημοτικής διοίκησης και των σχέσεών της με το κοινό, τόσο στο πλαίσιο της ετήσιας έκθεσής του, όσο και επ’ ευκαιρία σημαντικών προβλημάτων κακοδιοίκησης που ο ίδιος εντοπίζει. Στην τελευταία αυτή περίπτωση, οι ειδικές προτάσεις του συμπαραστάτη υποβάλλονται στον Δήμαρχο και κοινοποιούνται στο Δημοτικό Συμβούλιο και στο Γενικό Γραμματέα του δήμου. Τόσο η ετήσια έκθεση όσο και οι ειδικές προτάσεις του συμπαραστάτη αναρτώνται υποχρεωτικά στην ιστοσελίδα του δήμου με φροντίδα των δημοτικών υπηρεσιών. 

Υποβλήθηκαν συνολικά έντεκα -11- υποψηφιότητες, τις οποίες θα σας ανακοινώσω με τη σειρά κατάθεσής τους: Αίτηση Πέτρου Μπεβούδα του Χαραλάμπους, Μιχαήλ Αποστολόπουλου του Αναστασίου, Γεωργίου Μουρτεζά του Κων/νου, Ανδρέα Κατέβα του Ιωάννη, Σοφίας Φωτοπούλου του Αρχιμήδη, Παύλου Τσαγκαρούλη του Νικολάου, Γεωργίου Βασιλόπουλου του Παναγιώτη, Θεόδωρου Αντωνόπουλου του Δημητρίου, Ιωάννη Βένδρα του Άγγελου, Σπυρίδωνα Τζαβάρα του Ευθυμίου και Δημητρίου Κακούρη του Χαραλάμπους.

Επί της διαδικασίας θα δημιουργηθεί ένα ψηφοδέλτιο, με τα ονόματα των υποψηφίων κατά αλφαβητική σειρά, όπου ο κάθε Δημοτικός Σύμβουλος θα επιλέγει τον υποψήφιο που επιθυμεί θέτοντας σταυρό παραπλεύρως του ονόματός του. Υποχρεωτικά βάζουμε έναν μόνο σταυρό προτίμησης, ενώ θα μοιραστούν και λευκά ψηφοδέλτια.»


Ο Πρόεδρος έδωσε τον λόγο στον υποψήφιο Σπυρίδωνα Τζαβάρα: «Βλέποντας μία εντεκάδα εκλεκτών και πολύ καλών ανθρώπων και θέλοντας να διευκολύνω τη διαδικασία επιλογής δηλώνω ότι θα αποχωρήσω. Θα ήθελα όμως να προκύψει ο Συμπαραστάτης γιατί η εποχή μας έχει απαιτήσεις και γιατί χρονικά βρισκόμαστε σε κομβικό σημείο και να προκύψει ένα φυσικό πρόσωπο που θα υπηρετήσει πραγματικά και παραγωγικά τον θεσμό.»
Ο Επικεφαλής της παράταξης «Λαϊκή Συσπείρωση», Χρήστος Γιάνναρος, δήλωσε ότι απέχει της διαδικασίας.
Μετά την κατάρτιση του ψηφοδελτίου διεξήχθη μυστική ψηφοφορία,

 στην οποία έλαβαν μέρος εικοσιτέσσερις -24-
 σε σύνολο εικοσιπέντε -25- παρόντων Δημοτικών Συμβούλων.
----------

Ο Πρόεδρος του Σώματος, μετά την ολοκλήρωση της ψηφοφορίας και την καταμέτρηση των ψηφοδελτίων και των σταυρών προτίμησης, ανακοίνωσε το αποτέλεσμα: «Σε σύνολο εικοσιτεσσάρων -24- έγκαιρων ψηφοδελτίων έλαβαν:
Αντωνόπουλος Θεόδωρος του Δημητρίου

5 σταυρούς 


Αποστολόπουλος Μιχαήλ του Αναστασίου

4 σταυρούς

Βασιλόπουλος Γεώργιος του Παναγιώτη

0 σταυρούς

Βένδρας Ιωάννης του Άγγελου 


3 σταυρούς

Κακούρης Δημήτριος του Χαραλάμπους

0 σταυρούς

Κατέβας Ανδρέας του Ιωάννη


8 σταυρούς

Μουρτεζάς Γεώργιος
του Κων/νου


4 σταυρούς
Μπεβούδας Πέτρος του Χαραλάμπους

0 σταυρούς

Τζαβάρας Σπυρίδων του Ευθυμίου


0 σταυρούς

Τζαγκαρούλης Παύλος του Νικολάου

0 σταυρούς

Φωτοπούλου Σοφία του Αρχιμήδη


0 σταυρούς

Δεδομένου ότι κανένας εκ των υποψηφίων δεν συγκέντρωσε την απαιτούμενη πλειοψηφία, η ψηφοφορία θα επαναληφθεί στην επόμενη συνεδρίαση του Δημοτικού Συμβουλίου.»

Το Δημοτικό Συμβούλιο Πύργου λαμβάνοντας υπόψη:

1. Τις διατάξεις του άρθρου 77 του Ν.3852/2010
2. Τις δηλώσεις υποψηφιοτήτων που κατατέθηκαν στο Προεδρείο του Δημοτικού Συμβουλίου κατά την έναρξη της διαδικασίας επιλογής, με βάση την αριθμ.πρωτ. 136Δ/16-02-2011 προκήρυξη Δημάρχου η οποία δημοσιεύθηκε στον τοπικό τύπο καθώς και στην ιστοσελίδα του δήμου 

3. Το γεγονός ότι δεν επιτεύχθηκε επιλογή υποψηφίου (βάσει αποτελέσματος της μυστικής ψηφοφορίας που διεξήχθη)
ομόφωνα αποφασίζει

Την επανάληψη, στην επόμενη συνεδρίαση του Δημοτικού Συμβουλίου Πύργου, της ψηφοφορίας για την επιλογή ενός προσώπου εγνωσμένου κύρους και εμπειρίας ως συμπαραστάτη του δημότη και της επιχείρησης στο δήμο Πύργου.
Η παρούσα απόφαση έλαβε αύξοντα αριθμό 103/2011.

   Για το σκοπό αυτό συντάχθηκε το παρόν πρακτικό και υπογράφεται ως ακολούθως:

Ο ΠΡΟΕΔΡΟΣ

               ΤΑ ΜΕΛΗ

        Ο ΓΡΑΜΜΑΤΕΑΣ

Ακριβές Απόσπασμα

Εκ των πρακτικών του Δ.Σ.

Πύργος, 10-03-2011
Ο ΔΗΜΑΡΧΟΣ

Μ.Ε.Δ.

ΕΛΛΗΝΙΚΗ ΔΗΜΟΚΡΑΤΙΑ                                                 Πύργος, 14-03-2011
ΝΟΜΟΣ ΗΛΕΙΑΣ

ΔΗΜΟΣ ΠΥΡΓΟΥ 

ΔΗΜΟΤΙΚΟ ΣΥΜΒΟΥΛΙΟ 


                           Αριθμ. πρωτ.       8008                                                       
Πληροφορίες: Παναγιώτα Παπαχριστοπούλου                                                            

Τηλέφωνο:
   26210-35555                                                        

Fax:

   26210-31481                        









        ΠΡΟΣ


 



1. Γραφείο Δημάρχου

2. Δ/ντη Διοικητικών Υπηρεσιών Δήμου

ΘΕΜΑ:  Αποστολή 103/2011 απόφασης Δ.Σ. 


Σας διαβιβάζουμε επίσημο απόσπασμα από το πρακτικό της 4ης/28-02-2011 συνεδριάσεως του Δημοτικού Συμβουλίου Πύργου στο οποίο περιλαμβάνεται η 103/2011 απόφαση που αφορά στη διαδικασία επιλογής προσώπου εγνωσμένου κύρους και εμπειρίας ως συμπαραστάτη του δημότη και της επιχείρησης.

              Ο ΔΗΜΑΡΧΟΣ ΠΥΡΓΟΥ 

                                                                                                      Μ.Ε.Δ.
ΑΠΟΔΕΙΚΤΙΚΟ  ΤΟΙΧΟΚΟΛΛΗΣΗΣ
Στον Πύργο στις 11 του μηνός Μαρτίου έτους 2011, η υποφαινόμενη Παναγιώτα Παπαχριστοπούλου, υπάλληλος του Δήμου Πύργου, κατόπιν εντολής του κ.Δημάρχου, τοιχοκόλλησα έξω από το Δημοτικό Κατάστημα και στο χώρο που είναι προορισμένος για το σκοπό αυτό αντίγραφο της 103/2011 απόφασης του Δημοτικού Συμβουλίου Πύργου, με θέμα: Επιλογή προσώπου εγνωσμένου κύρους και εμπειρίας ως συμπαραστάτη του δημότη και της επιχείρησης.
Η τοιχοκόλληση πραγματοποιήθηκε παρουσία των μαρτύρων:

1) Λιβέρη Παναγιώτας                                             2) Πλατανίτη Γεωργίας

Προς βεβαίωση τούτου, συνετάγη το παρόν αποδεικτικό και υπογράφεται ως εξής:

  Ο ΕΝΕΡΓΗΣΑΣ ΤΗΝ ΤΟΙΧΟΚΟΛΛΗΣΗ                         ΟΙ ΜΑΡΤΥΡΕΣ

                                                                                   1) ……………………

                                                                                   2) ……………………

